laion/Wikipedia-Exotic huggingface dataset:
ח'בב

ח'בב (בערבית: خبب; בארמית סורית: ܟܚܐܒܐܒ) היא עיירה בדרום סוריה, הנמצאת בנפת א-סנמין שבמחוז דרעא. העיירה ממוקמת על כביש דמשק-דרעא, בגובה 750 מטרים מעל פני הים. אוכלוסייתה של העיירה עומדת על כ-8,000 נפש, רובם עוסקים בחקלאות והשאר עובדים במגזר הפרטי. בשל מיקומה של העיירה על הציר הראשי בין דמשק לדרעא, היא מאופיינת בשווקים ייחודיים וקיים בה מסחר ער בכלי רכב. למספר גדול מתושבי העיירה תארים אקדמיים (מעל 1,700 בעלי תארים). רוב תושבי העיירה נוצרים, תחת הכנסייה המלכיתית היוונית-קתולית. בעיירה ארבע כנסיות. בשטחה של העיירה נמצא מקדש פגני שנבנה בשנת 191 לספירה תחת שלטון האימפריה הרומית. כמו כן, נמצא בשטחה של העיר כפר עתיק. מדיה וקבצים בנושא ח'בב בוויקישיתוף אתר העיירה ערך זה הוא קצרמר בנושא יישובים בסוריה. אתם מוזמנים לתרום לוויקיפדיה ולהרחיב אותו.
אילנה קרשיק

אילנה גורן-קָרָשיק (נולדה ב-1 ביולי 1938) היא אתלטית עבר, אלופה ושיאנית ישראל בריצת 200 מטר ובקפיצה לרוחק. ייצגה את ישראל באולימפיאדה (רומא 1960). קרשיק (Karaszyk) נולדה בברית המועצות ואחרי השואה עברה משפחתה לפולין. היא נולדה בשנת 1938, ועלתה לארץ ישראל ב-1956. היא התאמנה בקבוצת מכבי תל אביב. במאי 1957 קבעה בריצת 200 מטר שיא ישראלי חדש של 26.6 שניות. באליפות צה"ל באתלטיקה קלה לבשנת 1958 התחרתה קרשיק במסגרת נבחרת פיקוד המרכז וקבעה בריצת 100 מטר תוצאה של 13.0 שניות. בתחרות מטעם מכבי שנערכה באצטדיון המכביה בתל אביב באפריל 1959 קבעה בריצת 100 מטר תוצאה של 12.6 שניות. בתחרות בין נבחרות ישראל וקפריסין שנערכה באצטדיון המכביה בתל אביב, בנובמבר אותה שנה היא זכתה בגביע מיוחד, בזכות 3 ניצחונות בריצת 100 מטר בתוצאה של 13.0 שניות, בריצת 200 מטר בתוצאה של 26.9 שניות ובקפיצה לרוחק בתוצאה של 5.05 מטר. באליפות מכבי באתלטיקה שנערכה באצטדיון המכביה, בחודש יוני 1960 קבעה קרשיק בקפיצה לרוחק 5.25 מטר. שבוע לאחר מכן, באליפות ישראל שנערכה ביולי היא זכתה ב-4 מדליות, 3 זהב ו-1 כסף. מדליות זהב, בריצת 200 מטר בתוצאה של 26.8 שניות, לפני מרים סידרנסקי מהפועל הדסים (26.9 שניות) וגרבורג מהפועל תל אביב (28.1 שניות), בריצת שליחות 4x100 מטר בתוצאה של 51.1 שניות לפני בנות הפועל (54.3 שניות) ובקפיצה לרוחק בתוצאה של 5.13 מטר, לפני מרים סידרנסקי (5.04 מטר) וסמדר מודעי מהפועל נען (4.96 מטר). מדליית כסף, בריצת 100 מטר בתוצאה של 12.6 שניות, אחרי חברתה לאגודה אילנה אדיר (12.4 מטר) ולפני מרים סידרנסקי (12.7 שניות). כעבור שבועיים, במבחן שנועד לקבוע מי יהיו שני האתלטים האחרונים מתוך השבעה שייצגו את ישראל באולימפיאדה, קבעה שיא ארצי חדש בקפיצה לרוחק – 5.39 מטר – והצטרפה למשלחת האולימפית. שיא זה נשבר כעבור שנתיים על ידי גאולה גדישביץ (5.48 מטר). בתחרות אימון של הסגל האולימפי של נבחרת ישראל שנערכה באצטדיון המכביה כעבור כמה ימים, קבעה קרשיק בריצת 100 מטר תוצאה של 12.8 שניות. באולימפיאדת רומא (1960) סיימה קרשיק במקום 28 בקפיצה לרוחק בתוצאה של 5.08 מטר ובמקום 29 והאחרון בריצת 200 מטר בתוצאה של 26.5 שניות (זמן אלקטרוני - 26.69 שניות). ריצת 200 מטר: 26.6 שניות (1957) שיא ישראל בעבר קפיצה לרוחק: 5.39 מטר (1960) שיא ישראל בעבר אילנה קרשיק, באתר olympedia.org אלופי ואלופות ישראל באתלטיקה באתר gbrathletics (באנגלית) נעלי־הפלא של אילנה, מעריב, 17 ביולי 1960 טוליה צבי, יהודים וישראלים מתידדים – הצלחה לפלס וקרשיק, מעריב, 25 באוגוסט 1960 (כולל תמונתה) אילנה קרצ'וק הציבה שיא בריצה, מעריב, 19 במאי 1957 חיילי המרכז וחיילות הנח"ל זכו באליפות צה"ל באתלטיקה־קלה, דבר, 20 בנובמבר 1958 קארצ'יק רצה 100 מ' ב-12,6 ש', דבר, 19 באפריל 1959 ברוך שיינברג, ישראל - קפריסין 71:125 באתלטיקה קלה, דבר, 22 בנובמבר 1959 אילנה אדיר גמאה 100 מ' ב-12,2 ש' באליפות מכבי בא"ק, דבר, 26 ביוני 1960 ברוך שיינברג, 4 שיאים ארציים באליפות המדינה באתלטיקה קלה, דבר, 3 ביולי 1960 3 שיאים ארציים חדשים הוצבו באתלטיקה קלה, דבר, 17 ביולי 1960 א. פז, 4 תוצאות טובות משיאים ישראלים באתלטיקה, מעריב, 4 בפברואר 1962 גרוזינובסקי רץ 100 מ' ב-10.8 ש', דבר, 27 ביולי 1960
קווצי עור

קְווּצֵי-עוֹר (שם מדעי: Echinodermata) הם מערכה של בעלי החיים שניוני הפה (Deuterostomia) המונה כ-6,500 מינים, שכולם חיים בבתי גידול ימיים, ונמצאים בכל העומקים. זוהי המערכה הגדולה ביותר שאין לה ייצוג במים מתוקים או ביבשה. זוהי גם המערכה השנייה בגודלה בקבוצת שניוני הפה, אחרי המיתרניים. מאפייניהם העיקריים של בני המערכה הם סימטריה פנטה-רדיאלית (מחומשת), סימטריה ראשונית דו-צדדית, חלל קרביים (coelom) אנטרוצלי, ושלד פנימי מזודרמלי מורכב מלוחיות גיר. השם קְווּצֵי מן המילה קוֹץ המתארת את הקוצים שצומחים מהעור של רוב המחלקות. תת-מערכה Homalozoa תת-מערכה Crinozoa מחלקה חבצלות ים (Crinoidea) מחלקה Edrioasteroidea מחלקה Cystoidea מחלקה Rhombifera תת-מערכה Asterozoa מחלקה כוכבי ים (Asteroidea) מחלקה נחשוני ים (Ophiuroidea) תת-מערכה Echinozoa מחלקה קיפודי ים (Echinoidea) מחלקה מלפפוני ים (Holothuroidea) מחלקה Ophiocistioidea מחלקה Helicoplacoidea תת-מחלקה Blastozoa מבנה קווצי עור שונה באופן מוחלט מכל יתר מערכות החי. מאפייני מבנה שונים מופיעים אצלם ראשונה בעולם החי, או בלעדית אצלם. קווצי עור הם בעלי מערכת אמבולקראלית ("מערכת מים") המאפשרת ביצוע מספר רב של פונקציות. חלל הצלום של קווצי מפותח ומורכב ממספר חללי משנה: Haemal – מערכת הובלה המתנהלת במקביל למערכת האמבולאקראלית; Perivisceral – סביב איברי העיכול; Ambulacral – סביב מערכת המים. שלד פנימי מזודרמלי: קיים בקווצי עור לראשונה מבחינה אבולוציונית. יש דמיון רב בין התפתחות השלד הפנימי ומיקומו לשלד המופיע בחולייתנים. שפע של קולגן – כליגמנטים או כתרמיל רציף. רגלי מים המשמשות לחישה, נשימה ותנועה. חסרי ראש, בעלי ציר אוראלי-אבאוראלי (oral-aboral). גוף עשוי מ-5 שדות (רדיוסים), בעלי סימטריה מחומשת. מערכת עצבים ללא מרכז. היעדר איברי הפרשה. מספר דרגות לארווליות אופייניות לכל אחת ממחלקות קווצי העור; בעוברים ובפגיות ניתן לראות רמז לקשר פילוגנטי עם חולייתנים. מדיה וקבצים בנושא קווצי עור בוויקישיתוף קווצי עור, באתר ITIS (באנגלית) קווצי עור, באתר NCBI (באנגלית) קווצי עור, באתר Animal Diversity Web (באנגלית) קווצי עור, באתר האנציקלופדיה של החיים (באנגלית) קווצי עור, באתר GBIF (באנגלית) קווצי העור, דף שער בספרייה הלאומית קווצי עור, באתר אנציקלופדיה בריטניקה (באנגלית) קווצי עור במילון בעלי חיים: קווצי-עור (תש"ף), 2020, באתר האקדמיה ללשון העברית
הלמוט פון מולטקה

האם התכוונתם ל... הלמוט ג׳יימס פון מולטקה הלמוט פון מולטקה הזקן הלמוט פון מולטקה הצעיר
דולפין שחור-סנטר

דולפין שחור-סנטר (שם מדעי: Lagenorhynchus australis) הוא מין של יונק ימי ממשפחת הדולפיניים. הדולפין חי בארץ האש, בצ'ילה, בארגנטינה, במעבר דרייק ובאיי פוקלנד שביבשת אמריקה הדרומית, ונצפה פעם אחת באיי קוק. הוא התגלה והוגדר ב-1848 על ידי המדען טישיאן רמזי פיל (Titian Ramsay Peale). עומק המים הממוצע שבו חי הדולפין הוא 300 מטרים מתחת לפני הים. הוא מעדיף לחיות במים קרירים אשר במפרצים, סמוך לחוף. מספר פרטים נצפו גם בשרטונים. בדומה לדולפין הפסיפי לבן-הצד, אף על פי שהדולפין משויך לסוג Lagenorhynchus, בדיקות גנטיות הוכיחו שהוא יותר קרוב גנטית לסוג Cephalorhynchus. הוצע סוג חדש בשם Sagmatias עבור מינים אלו. הגב אפור, הבטן לבנה והזנב שחור. הדולפין שחור-הסנטר בגודל טיפוסי יחסית לבני מינו-בלידה אורכו מטר אחד, ובהגיעו לבגרות מלאה, אורכו בממוצע כ-2.1 מטרים בעוד שמשקלו כ-115 קילוגרם. נצפו מספר פרטים עם אורך גוף של 3.1 מטר. דולפינים צעירים דומים לבוגרים אך בהירים יותר; ככל שהם מתבגרים, כך הצבעים הולכים ונהיים יותר כהים. מספר השיניים בלסת העליונה הוא 36 ובלסת התחתונה – 37. רוב השיניים מוסתרות על ידי החניכיים. לא נאספו מספיק נתונים כדי להעריך את גודל האוכלוסייה, אך משוער שהיא נפוצה מקומית. הדולפינים שחורי-הסנטר נראים לרוב בזמן גאות. מדיה וקבצים בנושא דולפין שחור-סנטר בוויקישיתוף דולפין שחור-סנטר, באתר ITIS (באנגלית) דולפין שחור-סנטר, באתר NCBI (באנגלית) דולפין שחור-סנטר, באתר Animal Diversity Web (באנגלית) דולפין שחור-סנטר, בבסיס הנתונים ARKive (באנגלית) דולפין שחור-סנטר, באתר GBIF (באנגלית) הת'ר פלויד, דולפין שחור סנטר, אתר ADW דולפין שחור-סנטר באתר הרשימה האדומה של IUCN
Discipline (אלבום של קינג קרימזון)

Discipline (משמעת) הוא אלבום האולפן השמיני של קינג קרימזון. האלבום יצא לאור בשנת 1981, אחרי פגרה של 7 שנים. מלבד הסולן רוברט פריפ שהיה ממייסדי הלהקה, והמתופף ביל ברופורד שהצטרף ב-1972, היו כל יתר המשתתפים באלבום חברי להקה חדשים והם אדריאן בלו כסולן וגיטריסט מלווה וטוני לוין על הבס. אדריאן בלו - גיטרה, שירה רוברט פריפ - גיטרה, פריפאטרוניקס (טכניקה של מוזיקה אלקטרונית אשר הומצאה על ידי פריפ) טוני לוין - סטיק, גיטרת בס, שירה מלווה ביל ברופורד - תופים, כלי הקשה מידע על האלבום Discipline באתר MusicBrainz מידע על האלבום Discipline באתר AllMusic האלבום Discipline באתר Discogs האלבום Discipline באתר ספוטיפיי ביקורת האלבום באתר המדריך העברי לרוק מתקדם. ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
המשפט הקטן של בזו

המשפט הקטן של בזו או בשמו הנוסף "משפט השארית" קובע שפולינום f ( x ) {\displaystyle f(x)} מעל חוג קומוטטיבי מתחלק בגורם x − a {\displaystyle x-a} ללא שארית אם ורק אם a {\displaystyle a} הוא שורש של f {\displaystyle f} . המשפט נקרא על-שמו של המתמטיקאי הצרפתי אתיאן בזו. המשפט מראה שכל שורש של הפולינום מתאים לגורם ליניארי שלו, ובזכות הפירוק היחיד לגורמים של חוג הפולינומים נובע שמספר השורשים של פולינום אינו עולה על המעלה שלו. מעל שדה סגור אלגברית כמו שדה המספרים המרוכבים, מובטח שהפולינום יתפרק לגורמים ליניאריים. נתבונן בפולינום f ( x ) = x 3 + 3 x 2 − 6 x − 8 {\displaystyle f(x)=x^{3}+3x^{2}-6x-8} הפולינום מתאפס עבור x = 2 {\displaystyle x=2} ולכן נחלק אותו ב- x − 2 {\displaystyle x-2} ונקבל: f ( x ) = ( x − 2 ) ⋅ ( x 2 + 5 x + 4 ) {\displaystyle f(x)=(x-2)\cdot (x^{2}+5x+4)} נחלק את הפולינום f ( x ) {\displaystyle f(x)} בפולינום ( x − a ) {\displaystyle (x-a)} , חילוק עם שארית, ונקבל f ( x ) = g ( x ) ⋅ ( x − a ) + r ( x ) {\displaystyle f(x)=g(x)\cdot (x-a)+r(x)} כאשר g , r {\displaystyle g,r} פולינומים. אולם, מעלת השארית r {\displaystyle r} קטנה ממעלת המחלק ( x − a ) {\displaystyle (x-a)} , ולכן r ( x ) {\displaystyle r(x)} הוא פולינום ממעלה אפס, כלומר, סקלר. נציב x = a {\displaystyle x=a} ונקבל: f ( a ) = g ( a ) ⋅ ( a − a ) + r = r {\displaystyle f(a)=g(a)\cdot (a-a)+r=r} , וקיבלנו שהשארית שווה לערך הפונקציה בנקודה a {\displaystyle a} . פונקציה מתאפסת רק בשורשיה, ולכן השארית היא אפס אם ורק אם a {\displaystyle a} הוא שורש של הפולינום. ◼ {\displaystyle \blacksquare } המשפט הקטן של בזו, באתר MathWorld (באנגלית)
אוגוסטוס האריס

סר אוגוסטוס הנרי גלוסופ האריס (באנגלית: Augustus Henry Glossop Harris;‏ 18 במרץ 1852 – 22 ביוני 1896) היה שחקן, אמרגן ומחזאי בריטי. האריס נולד בפריז, בן לאוגוסטוס גלוסופ האריס (1825–1875), מחזאי גם הוא, ולמריה אן בון, מעצבת תלבושות לתיאטרון. ילדותו עברה עליו בלונדון ובגיל 12 חזר לפריז להמשך הלימודים. החל בשנת 1879 היה האריס מנהל תיאטרון דרורי ליין בלונדון, שם כונה "אבי הפנטומימה המודרנית" ו"אוגוסטוס דרוריולאנוס". הוא הביא לבמה את יאן דה רשקה, נלי מלבה, אמה איימס ואמה קלווה. הפנטומימה הראשונה שלו הייתה "הציפור הכחולה" ואחריה "ארבעים השודדים". "העולם", בשיתוף עם פול ג'ון מריט (1843/4-1895) והנרי פטיט, הייתה ההפקה הראשונה של האריס, שהוצגה בדרורי ליין ב-1880 "נעורים" בשיתוף עם מריט, 1881 "אומץ לב: סיפור של 50,000 ליש"ט", בשיתוף עם פטיט, ההפקה בדרורי ליין, 1883 "מלח ונערתו", בשיתוף עם רוברט ויליאמס בוקאנן, 1883 "טבע האדם", בשיתוף עם פטיט, 1885 "משך של מזל", בשיתוף עם פטיט, 1886 "עונג", בשיתוף עם מריט, 1887 "הארמדה הספרדית", בשיתוף עם הנרי המילטון, 1888 "האלון המלכותי", בשיתוף עם המילטון, 1889, היווה בסיס לסרט אילם באותו שם משנת 1923 "שטר של מיליון", בשיתוף עם פטיט, הוצג בדרורי ליין, 1890 "חיי תענוגות", בשיתוף עם פטיט, 1893 "דיק ויטינגטון", בשיתוף עם ססיל ראלי והמילטון, "רובינזון קרוזו", 1893 "הריעו, בחורים, הריעו", בשיתוף עם ראלי והמילטון, 1895 "הגאון הקטן", עיבוד מגרמנית עם ארתור סטארגס "הסודני", בשיתוף עם פטיט "הזוכה בדרבי", בשיתוף עם המילטון וראלי, 1895, הופק בארצות הברית בשם "הדוכסית הספורטיבית". היווה בסיס לסרטים אילמים באותו שם בשנים 1915 ו-1923 "ג'ק וגבעול השעועית" או "הארלקין וחלום ליל חורף", בשיתוף עם הארי ניקולס "גלימת האופרה", עיבוד מצרפתית עם ל. ד. פאולס "צייר מבולבל", בשיתוף עם פרנסיס קלמנט פיליפס, יצא לאור לאחר מותו "הבת האובדת", בשיתוף עם פטיט, הפקה בדרורי ליין, 1892 "בורמה", בשיתוף עם פטיט, הפקה בתיאטרון ברודוויי ב-1896 האריס החל להתעניין בפוליטיקה והיה לחבר במועצת מחוז לונדון ב-1890, כנציג רובע סטרנד. ב-1891 מונה לשריף ולסגן ממלא מקום בעיריית לונדון. באותה שנה קיבל גם תואר אבירות והיה ליושב ראש "המועדון האקסצנטרי". האריס מת בפולקסטון שבאנגליה בשנת 1896 ונקבר בבית הקברות ברומפטון בלונדון. האריס מונצח בתיאטרון דרורי ליין במבוע זיכרון שהוקם במימון ציבורי ומעוטר בסמלי הבונים החופשיים, שהאריס נמנה עם שורותיהם. מדיה וקבצים בנושא אוגוסטוס האריס בוויקישיתוף אוגוסטוס האריס, באתר "Find a Grave" (באנגלית) כתבי אוגוסטוס האריס בפרויקט גוטנברג (באנגלית) אוגוסטוס האריס, במסד הנתונים הקולנועיים IMDb (באנגלית) אוגוסטוס האריס, במסד הנתונים הקולנועיים KinoPoisk (ברוסית) Portrait Biography at the Jewish Encyclopedia Frederic, Harold (5 ביולי 1896). "Harris was all manager" (PDF). הניו יורק טיימס. {{cite news}}: (עזרה) רמז לטרגדיה "קוריולאנוס" של שקספיר
דג מלוח (מאכל)

"דג מלוח" הוא כינויו של דג מליח כבוש במי מלח. המאכל פופולרי במדינות אירופה השונות כגון הולנד, המדינות הבלטיות, סקנדינביה פולין ועוד. בנוסף, הדג מזוהה גם עם יהדות אשכנז. ומאכל דומה בקרב יהודי המגרב הוא "הרינגה". תהליך הכנת הדג כולל כבישה שלו במלח, על מנת להוציא ממנו נוזלים. לאחר מכן מסירים את המלח ומוסיפים לו חומרי טעם שונים כגון חומץ, חתיכות בצל הגינה, פלפל שחור, עלים מיובשים של ער אציל ("עלי דפנה") וכדומה. בקרב הקהילות האשכנזיות, מקובל להגיש את הדג מלוח בקידוש בביהכנ"ס בשבת בבוקר לצד קרקרים וכן באירועים מיוחדים כגון: ברית מילה, בר מצווה, יארצייט, ועוד. הדג מוגש בצלחת כשהוא חתוך לפרוסות. מטיאס שובה (מאכל) רולמופס מדיה וקבצים בנושא דג מלוח בוויקישיתוף שגיא קופר, החיפוש אחר ההרינג המושלם - סיור במאה שערים, באתר ynet, 20 באוקטובר 2005 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
מיטת קומתיים

מיטת קומתיים, היא סוג של מיטה שבה על גבי המסגרת של מיטה אחת מונחת מיטה אחת נוספת לפחות. מיטת קומתיים מאפשרת לשני אנשים לישון באותו החדר תוך מיקסום של שטח הרצפה הפנוי. לפיכך מיטות קומתיים משמשות במקומות עם שטח רצפה מצומצם, כגון על ספינות ובמחנות צבאיים, או במקומות בהם רוצים למקסם את השטח שתופסת המיטה, כגון מעונות סטודנטים, בקתות במחנה קיץ, אכסניות, חדרי ילדים, תאים ברכבות או מעבורות ותאי כלא. מיטות קומתיים נתמכות לרוב על ידי ארבעה מוטות או עמודים, אחד בכל פינה של המיטה. סולם משמש כדי להגיע אל המיטה העליונה. המיטה העליונה מוקפת, בדרך כלל, על ידי מעקה, כדי למנוע מי שישן בה ליפול החוצה תוך כדי שינה. בדגמים מסוימים יש גם וילון לפרטיות במיטה התחתונה. בגלל גובהה של המיטה העליונה והצורך בסולם כדי לעלות אליה, המיטה העליונה במיטת קומתיים אינה מומלצת לילדים מתחת לגיל שש. הסוג הנפוץ ביותר הוא מיטת קומתיים סטנדרטית, הכוללת שתי מיטות באותו גודל, המותאמות למזרנים סטנדרטיים, ונמצאות בדיוק זו מעל זו. מיטת קומתיים משולשת זהה למיטת קומתיים סטנדרטית, אך במיטה התחתונה נכללות שתי מיטות במקום אחת. במיטת פוטון קומתיים נכללת בדרגש התחתון ספת פוטון בסגנון מערבי שמומרת למיטה, ולא מזרן רגיל; במיטה כזו ניתן להשתמש כדי לחסוך מקום בדירות או חדרים קטנים, והמיטה התחתונה מומרת לספה לשימוש בשעות היום. במיטת קומתיים בצורת L המיטה התחתונה מכוונת בזווית ישרה למיטה העליונה, כך שכאשר מסתכלים על המיטה מלמעלה רואים צורה של L; דבר זה גם יוצר גומחה קטנה שבה ניתן להציב מכתבה או מדף לספרים. מיטת לופט היא מיטה מוגבהת הדומה למיטת קומתיים, אך ללא המיטה התחתונה. הרעיון במיטת לופט הוא פינוי שטח הרצפה (על ידי ניצול השטח האנכי כולו שאחרת לא היה בשימוש) על מנת להציב שם רהיטים אחרים (כמו שולחן או מכתבה), או לנצלו לשטח אחסון (ארגז או מגירות). לעיתים הרהיט או אזור האחסון מובנה בתוך מיטת הלופט. יש מיטות לופט שמנצלות את השטח עוד יותר על ידי הפיכתן למיטות אחסון או מיטות מתגלגלות, תוך שמירה על יכולת להכיל עמדות עבודה ומגירות. מספר סוגים של מיטות לופט יקרים יותר ממיטות קומתיים רגילות, בשל יכולת מובנת לאחסן ותכונות אחרות. מיטה לופט משולשת כוללת שלוש מיטות. מיטות אלו הן שילוב של מיטה שניתנת לשליפה ומעליה מיטת קומתיים. כאשר המיטה הנשלפת פתוחה, היא יוצרת צורה הדומה ל-L. מיטה לופט משולשת + Cougan, הוא מיטה קומתיים שבה יש בסך הכל ארבע מיטות. בדרך כלל המיטות נערמות אחת על גבי השנייה, ולכן לפעמים נדרשים שינויים בגג בבית כדי להכיל את המיטה. טווח המחירים של מיטות קומתיים משתנה על פי הדגמים השונים. חומרי גלם למיטת קומתיים כוללים מתכת, מסגרות פלסטיק או עץ רך מוצק שבו מזרנים נתמכים על ידי חוט מתכת. ניתן לבנות מיטות קומתיים באופן עצמאי מקרשי עץ. המיטה העליונה במיטת קומתיים צריכה להיות מרופדת במעקות בטיחות כדי לשמור על המשתמש מפני התגלגלות החוצה ונפילה על הרצפה בזמן השינה. מיטות שאין בהן מעקה ניתן לשפץ ולהוסיף מעקה. ASTM F1427 - 07 Standard Consumer Safety Specification for Bunk Beds - תקן הבטיחות של ASTM עבור מיטות קומתיים The Bunk Beds (Entrapment Hazards) (Safety) Regulations 1987 - תקנות בטיחות למיטות קומתיים (סכנות לכידה), בריטניה 1987 CPSC Announces Recall Of Additional Wooden Bunk Beds (פסקה רביעית) How To Build A Dorm Loft Building a Loft Bed Ask the Builder: Build a Loft Bed Housing reviews bunk bed policy
פרד ליבו

פרד ליבו (באנגלית: Fred Lebow, ארד, טרנסילבניה 3 ביוני 1932 – ניו יורק 9 באוקטובר 1994) היה יזם, ומארגן מרתון ניו יורק. נולד למשפחה חרדית בעיר ארד בטרנסילבניה בשם פישל לייבוביץ'. בשנות הארבעים היגר עם משפחתו לארצות הברית, והתגורר בקליבלנד. הוא היה מעורב בתחומי עיסוק שונים, בין השאר היה מנהל מועדון לילה בעיר, וניהל אורח חיים פרוע. בסוף שנות השישים שינה את אורח חייו והתחיל לנהל אורח חיים בריא, ואף החל בריצה כתחביב. ליבו הצטרף בשנת 1970 ל"מועדון רצי הרחובות של ניו יורק", מועדון שמנה אז כמאתיים ושבעים חברים. שנתיים אחר כך מונה ליבו לנשיא המועדון, שכיום מונה יותר מרבע מיליון חברים. בתפקיד זה הוא שימש במשך 20 שנה. הוא יזם וארגן את ריצת המרתון בניו יורק וכך הפך את ריצת המרתון, מענף אולימפי זניח למדי, לענף ספורט עממי חובק עולם. בריצה הראשונה בניו יורק השתתפו 127 רצים ורק 55 מהם סיימו את המסלול. ליבו עצמו סיים את המסלול בזמן של 4:12:09 שעות. במשך השנים התווספו המוני רצים למרתון ניו יורק, עד שהמספר עומד כיום על 35,000 איש, זאת כאשר רבים מהמבקשים להצטרף למירוץ, נדחים מחמת חוסר מקום. עם הפופולריות הרבה של מרתון ניו יורק, ביקשו ערים רבות בעולם את עזרת ליבו בארגון מרוץ בעירם. הוא עזר ותמך בארגון עשרות מרוצים ברחבי העולם, ואף השלים 69 מרתונים ב -32 מדינות שונות. בין השאר עזר בארגון מרתון תל אביב. ב-1 בנובמבר 1992, בזמן חגיגת יום ההולדת ה-60 שלו, לאחר שאובחן כחולה בסרטן המוח, השלים ליבו את המרתון האחרון בחייו בניו יורק בזמן של 5:32:35 שעות. במכביה של שנת 1993 רץ ליבו את המרוץ האחרון של חייו, למקצה של חצי מרתון. ליבו נפטר ממחלת הסרטן ב-9 באוקטובר 1994. באזכרה שנערכה לו בסנטרל פארק על קו הסיום של מרתון ניו יורק, הגיעו 3,000 אבלים – המספר הגדול ביותר שהגיע לאזכרה במקום מאז האזכרה שנערכה שם לג'ון לנון. לכבודו של ליבו, הוצב בסנטרל פארק פסל בדמותו, שנוצר על ידי הפסל ג'זוס אינסיו דומינגז. הפסל מראה את ליבו מביט בשעונו בזמן הזנקת רצים. הפסל הועבר ממקומו הראשון למקום קו הסיום של מרתון ניו יורק. לזכרו של פרד ליבו הוקמה קרן צדקה על ידי ספורטאים. קרן זו גייסה עד כה 42 מיליון דולר. הקרן תומכת בספורטאים ועוסקת גם במחקר מחלת הסרטן. יוסי מלמן, אוטוביוגרפיה של ריצה, ידיעות ספרים, 2012 עמ' 133–141 מדיה וקבצים בנושא פרד ליבו בוויקישיתוף פרד ליבו, באתר "Find a Grave" (באנגלית)
שמרית לוסטיג

שמרית לוסטיג (נולדה ב-24 במאי 1982) היא שחקנית וסופרת ישראלית. בשנת 2004 החלה את לימודיה בסטודיו למשחק ניסן נתיב בתל אביב. בזמן לימודיה זכתה פעמיים במלגת קרן שרת אמריקה ישראל (2005, 2006). במהלך שנה ג' לוהקה לוסטיג על ידי הבמאי והמנהל האמנותי של תיאטרון החאן, מיקי גורביץ', לאנסמבל תיאטרון החאן, והייתה חברה קבועה בתיאטרון עד 2011. מבין תפקידיה בתיאטרון החאן גילמה את דסדמונה ב"אותלו", האהובה ב"אהובת הדרקון", שניהם בבימויו של מיקי גורביץ'; מליסה ב"סדר עולמי חדש" בבימויה של ג'יטה מונטה ואוליביה ב"הלילה ה-12" בבימויו של אודי בן-משה. בשנת 2007 הייתה שמרית מועמדת לפרס השחקנית המבטיחה[דרושה הבהרה] על משחקה בתפקיד דסדמונה בהצגה "אותלו". בשנת 2003 שיחקה בעונה השנייה של הסדרה "אהבה מעבר לפינה" לאחר מכן, השתתפה בסרט "ברונו מאוהב" בבימויו של אילן הייטנר. ב-2005 שיחקה לוסטיג בעונה הראשונה והשנייה בסדרת הדרמה לנוער "ראש גדול". כמו כן, במהלך השנים 2007–2009, שיחקה במשך שלוש עונות בקומדיית המצבים לילדים "המובילים". ב-2007 השתתפה בעונה השנייה של הסדרה "בטיפול". ב-2010 גילמה את דנה פוגל במיני-סדרה בשם "המגפה", סאטירה מקברית בבימויו של ימי ויסלר. לוסטיג דיבבה דמויות בסדרות ובסרטי הנפשה שונים, ביניהם איב בסרט "וול-E" של פיקסאר והפיה וידיה בסרטים "טינקרבל" ו"טינקרבל והסוד הקסום" של חברת וולט דיסני. ב-2011 השתתפה בסדרה הקומית "גבוה וגרינבאום". בשנת 2012 גילמה את חלי בסדרה "קטמנדו" ששודרה בערוץ 2. בשנת 2014 שיחקה בתפקיד הראשי בסדרה "מי נתן לך רישיון?" בערוץ הראשון, שם גילמה את אוריאלה. בשנת 2016 שיחקה בסדרה "מפלצות קטנות" בתפקיד שרון אמא של רינה ואיגי. באוגוסט 2022 יצא לאור ספרה הראשון של לוסטיג, "בית לוריא", בהוצאת "לוקוס". לוסטיג נשואה לפיני יקואל. יש להם שלושה בנים והם גרים בתל אביב. אחותה, ד"ר דורין לוסטיג היא מרצה למשפטים באוניברסיטת תל אביב. מדיה וקבצים בנושא שמרית לוסטיג בוויקישיתוף שמרית לוסטיג, ברשת החברתית אינסטגרם שמרית לוסטיג, במיזם "אישים" לתיעוד היצירה הישראלית שמרית לוסטיג, במסד הנתונים הקולנועיים IMDb (באנגלית) שמרית לוסטיג, באתר "אידיבי", מאגר הידע העברי לקולנוע ישראלי ועולמי שמרית לוסטיג, באתר תיאטרון החאן שמרית לוסטיג באתר פרס התיאטרון הישראלי ריאיון עם שמרית לוסטיג, סרטון בערוץ "תיאטרון החאן", באתר יוטיוב, 2 בדצמבר 2010 אור ברנע, אודרי, אהובתי, באתר ynet, 27 בדצמבר 2005 טל פרי, ‏"אם הסדרות בהן אני משחקת יביאו קהל לתיאטרון זו תהיה ברכה", באתר ‏מאקו‏, 23 בדצמבר 2008 העולם הבוקר - על נפלאות המשחק ב"קטמנדו", סרטון בערוץ "רשת 13", באתר יוטיוב, 8 באוגוסט 2012 (ריאיון עם שמרית לוסטיג וניצן לברטובסקי) לי פלר, רישיון להורות, במגזין את, 19 ביולי 2014 שרון היבש, פינת חזרות בפנים, פינת אוכל בחוץ: דירה משפחתית במרכז תל אביב, באתר Xnet‏, 29 במאי 2015 עמי פרידמן, "בארץ אין כמעט תפקידים לאשכנזים", באתר ynet, 10 בדצמבר 2016
GameSpot

GameSpot (בתרגום חופשי לעברית: "תחנת משחקים") הוא אתר גיימינג אשר מספק חדשות, ביקורות, הורדות ומידע נוסף על אודות משחקים ואחד מאתרי הגיימינג המובילים בעולם. האתר עלה לראשונה ב-1 במאי 1996, על ידי פיט דימר (באנגלית: Pete Deemer). האתר כולל בנוסף רשת חברתית מקוונת. בדומה לפייסבוק, האתר מאפשר לגולשים לפרסם בלוגים, תמונות, עדכונים קצרים, להרכיב רשימת משחקים וכדומה. בשנת 2004, האתר נבחר "לאתר הגיימינג הטוב ביותר" על ידי הצופים של הערוץ Spike ונכון לאפריל 2021, נמצא במקום ה-1514 לפי מדרג אלכסה. באתר פועלת מערכת רשת חברתית, בדומה לפייסבוק, אשר מאפשרת לגולשי האתר לתקשר ביניהם. כל משתמש רשום באתר בעל פרופיל אישי, בפרופיל שלו ניתנת למשתמש האפשרות לבקר משחקים, לכתוב פוסטים בבלוג, לפרסם תמונות וסרטוני וידאו, להרכיב רשימות משחקים, לצפות בהישגים אשר המשתמש הרוויח ממשחקים ובאתר, לפרסם עדכונים קצרים (סטטוסים) וכדומה. בנוסף לזאת, באתר קיימים פורומים, אשר מסודרים לפי פלטפורמות ומאפשרים למשתמשים לדון בנושאים שונים ולקבל עזרה. האתר נוהג לסקר כל משחק חדש שיוצא, ובנוסף, לדרג אותו בציון מ-1 (הציון הנמוך ביותר) עד 10 (הציון הגבוה ביותר). בשנת 2001, האתר הציג לראשונה סיקורי וידאו למשחקים, אשר סיקרו משחקים באמצעות סרטוני וידאו אשר אורכם בממוצע כ-10 דקות. בנוסף לזאת, האתר מאפר גם לגולשים לדרג משחקים, ובנוסף לכך משתמשים אשר מדרגים משחק, הדירוג שלהם מופיע אצלם בפרופיל. עם זאת, האתר מאפשר למשתמשים גם לכתוב ביקורת למשחק. מהקמתו של האתר, היה נהוג בכל סוף שנה לבחור את המשחקים של השנה בקטגוריות שונות, כגון "משחק האסטרטגיה של השנה", "משחק הפעולה של השנה" וכו'. כמו כן, גם נבחר משחק כללי אחד שקיבל את התואר "משחק השנה", והמשחק הגרוע ביותר לדעת האתר שקיבל את התואר "המשחק הגרוע של השנה". הטבלה שלפניכם מפרטת את המשחקים שקיבלו את התארים בכל שנה: מדיה וקבצים בנושא GameSpot בוויקישיתוף אתר האינטרנט הרשמי של GameSpot (באנגלית) GameSpot, ברשת החברתית פייסבוק GameSpot, ברשת החברתית אקס (טוויטר) GameSpot, ברשת החברתית אינסטגרם GameSpot, סרטונים בערוץ היוטיוב GameSpot, ערוץ באתר Twitch.tv gamestop.com Competitive Analysis, Marketing Mix and Traffic, alexa.com